**ROMÁNIA**

**HARGITA MEGYE**

**GYERGYÓÚJFALU KÖZSÉG HELYI TANÁCSA**

**Ikt. Szám: 372/2023**

**JEGYZŐKÖNYV**

Jelen jegyzőkönyv a 2024. január 25-én, 19:00 órai kezdettel tartott, rendes tanácsülés alkalmával került felvételre.

Az üléselnök, Sajgó Rita tanácsos asszony megállapította, hogy a Helyi Tanács összehívása a Közigazgatási Törvénykönyvről szóló, 2019/57-es Sürgősségi Kormányrendelet 133-as, 134-es, 135-ösés 196-oscikkelyének előírásai szerint, a **2024/6-os számú Polgármesteri rendelkezés értelmében került összehívásra, határozatképes**.

Az ülésen a következő tanácsosok vesznek részt:

1. Bálint Stefan-Tibor
2. Bálint Attila
3. Elekes József
4. Elekes Szabolcs
5. Gál Katalin
6. Jakab Attila
7. Kovács Attila
8. Kovács Ernő
9. Kovács Levente
10. Mihálydeák Ervin
11. Nagy Ervin
12. Sajgó Rita
13. Szabó Ágoston Attila

A gyűlésről igazoltan hiányoznak Bartalis Csaba és Marthy Barna tanácsos urak. A gyűlésen jelen van Egyed József polgármester úr és Kovács Ileana-Éva, a község jegyzője.

A tanácsülés teljes egészében videófelvételre kerül. A gyűlés magyar nyelven zajlik.

Az üléselnök, Sajgó Rita miután megállapította, hogy a tanácsülést a törvényi előírásoknak megfelelően hívták össze, üdvözli a jelenlévőket és megnyitja Gyergyóújfalu Község Tanácsának rendes ülését.

**Az írásos meghívó alapján ismerteti a tárgyalandó öt napirendi pontot egy kiegészítéssel:**

1. **1/2024. számú Határozattervezet az üléselnök megválasztására a következő 3 hónapra**
2. **2/2024. számú Határozattervezet a fogyatékkal élő személyek gondozóinak a 2023-as év második félévi tevékenységi beszámolójának jóváhagyására**
3. **4/2024. számú Határozattervezet a 2024. évre vonatkozó helyi érdekű cselekvési és munkaterv jóváhagyásáról, a 196/2016. számú, a felzárkóztatási jövedelemről szóló törvény alapján, valamint a gyermek eltartására kötelezett, munkaképes szülők által a Polgári Törvénykönyvben meghatározott feltételek mellett végzett tevékenységek megállapítása érdekében**
4. **Gyergyóújfalu Község Képviselőtestületének 2023. decemberi és 2024 januári ülései jegyzőkönyvének jóváhagyása**
5. **Folyó ügyek**

**Kiegészítés:**

* **78/2023-as számú Határozattervezet Gyergyóújfalu Község Önkormányzata köztisztasági szolgáltatása Lehetőség tanulmányának, Szabályzatának és Feladat füzete módosításának és kiegészítésének jóváhagyásáról, valamint a válogatási és tárolási tevékenység átruházásának közszolgáltatási szerződéssel való jóváhagyásáról**

Az üléselnök javasolja, hogy a kiegészítéseket a folyó ügyek előtt tárgyalják, majd felkérdezi a jelenlevőket, hogy valakinek kérdése, hozzászólása van-e a napirendi pontok sorrendjével kapcsolatban. Szavazásra bocsátja a napirendi pontokat, a Képviselő Testület 13 igen szavazattal, ellenszavazat és tartózkodás nélkül fogadta el.

Az ülés folytatódik a napirendi pontok tárgyalásával.

1. **1/2024. számú Határozattervezet az üléselnök megválasztására a következő 3 hónapra**

**Kovács Ileana-Éva:** A januári hónappal lejár Sajgó Rita tanácsos asszony üléselnöki mandátuma, ezért szükséges a következő három hónapra új üléselnököt választani. A Tanács Működési Szabályzata értelmében Szabó Ágoston Attila tanácsos úr a következő a névsorban, ő van javasolva a következő három hónapra üléselnöki funkcióra.

**Sajgó Rita:** Szükség van a Munkaügyi szakbizottság véleményezésére.

**Elekes Szabolcs:** A Munkaügyi szakbizottság elfogadta, hogy Szabó Ágoston Attila legyen az üléselnök a következő három hónapban.

**Sajgó Rita:** Kérem a Testületet, szavazzanak, ki ért egyet, az üléselnök megválasztásával kapcsolatban? A Helyi Tanács 13 igen szavazattal, tartózkodás és ellenszavazat nélkül fogadta el a határozattervezetet.

1. **2/2024. számú Határozattervezet a fogyatékkal élő személyek gondozóinak a 2023-as év második félévi tevékenységi beszámolójának jóváhagyására**

**Kovács Ileana-Éva:** A második félév végén tizennégy alkalmazott személy és 71 juttatásban részesülő személy látta el a fogyatékkal élő személyek gondozását, ez fizetésben 285.920 lejt és gondozói segélyben pedig 778.511 lejt jelentett, összesen 1.064.431 lejt. Szabadságpénzt is megkapták, akik alkalmazva vannak, tanfolyamot nem tudtunk szervezni nekik, először is azért, mert nem volt a költségvetésbe előirányozva annyi pénz, az év végére pedig le volt tiltva az ilyen irányú tevékenység.

**Egyed József:** A Testület a feladatát ellátta, hiszen a fizetéseket, szabadság pénzeket kiadtuk, ők nem tudnak menni szabadságra, de ezt fizetésben eljuttattuk, ami nem jött be pénz, azt mi mellé tettük, a Testület jóváhagyta. Vannak alkalmazottak és járulékban részesült személyek, az alkalmazottak számát azért tartjuk alacsonyan amennyire lehet, mert ha elérjük az 50-es számot, akkor egy plusz pénzt kell befizetni, mert van egy Törvény, hogy ha 50 felett vannak összesen az önkormányzat alkalmazottai és a beteggondozók, akkor valamilyen szervezetnek fizetni kell egy bizonyos összeget. Továbbra is kérem a Testülettől, hogy csak indokolt esetben javasolja, hogy növeljük ezeknek a létszámát.

**Sajgó Rita:** Kérdezem a Tanácsot, valakinek kérdése, hozzászólása a határozattervezettel kapcsolatban van-e? Amennyiben nincs, kérem, szavazzanak, ki ért egyet, hogy a határozattervezetet ebben a formában elfogadjuk? A Helyi Tanács 13 igen szavazattal, tartózkodás és ellenszavazat nélkül fogadta el a határozattervezetet.

1. **4/2024. számú Határozattervezet a 2024. évre vonatkozó helyi érdekű cselekvési és munkaterv jóváhagyásáról, a 196/2016. számú, a felzárkóztatási jövedelemről szóló törvény alapján, valamint a gyermek eltartására kötelezett, munkaképes szülők által a Polgári Törvénykönyvben meghatározott feltételek mellett végzett tevékenységek megállapítása érdekében**

**Kovács Ileana-Éva:** A 196/2016-os törvény hatályon kívül helyezte a 416-os szociális segélyről szóló törvényt, sok a hasonlóság a két törvény között, most a jövedelmet is felzárkóztatási minimális jövedelemnek nevezik, azt ami eddig a szociális segély néven volt folyósítva, itt is kötelező közmunkát végezni az ebben a segélyben részesülő személyeknek. A javasolt munkálatok megegyeznek a tavalyijakkal, nagyrészt a közterületek tisztántartásáról szólnak ezek a munkálatok, piac, parkok, sáncok megtakarítása, ugyan ezek a munkák vannak javasolva azoknak a szülőknek, akiknek a gyerekük be van utalva valamilyen központba és nem tudják fizetni a rá eső minimális részt és megállapítja ezt a bíróság.

**Sajgó Rita:** Szükség van a Munkaügyi és a Szocio-kulturális szakbizottság véleményezésére.

**Elekes Szabolcs:** A Munkaügyi szakbizottság pozitívan véleményezte a határozattervezetet.

**Gál Katalin:** A Szocio-kulturális szakbizottság is elfogadta a határozattervezetet.

**Sajgó Rita:** Kérdezem a Tanácsot, valakinek kérdése, hozzászólása a határozattervezettel kapcsolatban van-e? Amennyiben nincs, kérem, szavazzanak, ki ért egyet, hogy a határozattervezetet ebben a formában elfogadjuk? A Helyi Tanács 13 igen szavazattal, tartózkodás és ellenszavazat nélkül fogadta el a határozattervezetet.

1. **Gyergyóújfalu Község Képviselőtestületének 2023. decemberi és 2024 januári ülései jegyzőkönyvének jóváhagyása**

**Sajgó Rita:** Felkérem a Testület tagjait, ha valakinek észrevétele, kiegészítése van a jegyzőkönyvekkel kapcsolatban az jelezze. Amennyiben nincs, kérem a Testületet, szavazzanak, ki van amellett, hogy az előterjesztett formában elfogadjuk a jegyzőkönyveket? A Helyi Tanács 13 igen szavazattal, tartózkodás és ellenszavazat nélkül fogadta el a jegyzőkönyveket.

1. **78/2023-as számú Határozattervezet Gyergyóújfalu Község Önkormányzata köztisztasági szolgáltatása Lehetőség tanulmányának, Szabályzatának és Feladat füzete módosításának és kiegészítésének jóváhagyásáról, valamint a válogatási és tárolási tevékenység átruházásának közszolgáltatási szerződéssel való jóváhagyásáról**

**Kovács Attila:** A 133/2022-es Sürgősségi Kormányrendelet a köztisztasági szolgáltatást három bontja, begyűjtés, válogatás és tárolás témakörökre. Nekünk egységes szerződés volt, ami nem taglalta külön a témaköröket, ezért szét kell válasszuk a meglévő szerződést. Mivel a jelenlegi szolgáltató nem végezhet tárolási tevékenységet, ezért szerződést kell kössünk egy engedéllyel rendelkező céggel, aki a tárolást elvégzi. A szabályzat kibővítésre került azokkal a dolgokkal, amik nem voltak a régi törvény értelmében, valamint minden egyes tevékenységnek külön feladatfüzetet szükséges elfogadni, hogy hogyan végződik a szolgáltatás. A jelenlegi ajánlatok, amik beérkeztek a háztartási hulladék begyűjtése 2,73 lej+áfa/személy, a szelektív hulladék begyűjtése 1,83+áfa/személy, szelektív hulladék válogatása 1,53 lej+áfa/személy, a tárolási díjak 161,85 lej/tonna, ezen felül egy 160 lej büntetés, amit az Unió fele kell fizetni, ez 80 lejről emelkedett 160 lejre a 2024-es évben.

**Sajgó Rita:** Szükség van az összes szakbizottság véleményezésére, ezért megkérem, véleményezzék a határozattervezetet.

**Kovács Attila:** A Gazdasági szakbizottság pozitívan véleményezte a határozattervezetet.

**Elekes Szabolcs:** A Munkaügyi szakbizottság is pozitívan véleményezte a határozattervezetet.

**Gál Katalin:** A Szocio-kulturális szakbizottság is pozitívan véleményezte a határozattervezetet.

**Kovács Ernő:** A Mezőgazdasági szakbizottság is elfogadta a határozattervezetet.

**Sajgó Rita:** Kérdezem a Tanácsot, valakinek kérdése, hozzászólása a határozattervezettel kapcsolatban van-e? Amennyiben nincs, kérem, szavazzanak, ki ért egyet, hogy a határozattervezetet ebben a formában elfogadjuk? A Helyi Tanács 13 igen szavazattal, tartózkodás és ellenszavazat nélkül fogadta el a határozattervezetet.

1. **Folyó ügyek**

**Egyed József:** Jön a költségvetés, maradt meg tavalyi évről pénz, sok dolgot ki is fizettünk, az idén, hogy mire lesz elég, azt majd akkor látjuk, amikor sorba tesszük az egészet. Fontos, hogy ha valakinek fontos, reális, megvalósítható elképzelése van, mihamarabb közölje, hogy tudjuk átvitatni és belefoglalni a költségvetésbe. A költségvetést február 12-ig el kell fogadjuk, közelebbről számítani kell sűrűbben tanácsülésekre. Most már kezdjük látni a számokat, még hivatalon belül mi sem beszéltünk róla, mert teljesen nem láttuk a számokat, de ahogy minden beérkezik megpróbáljuk keretbe foglalni, kirakjuk ami fontos, ami megmarad pénzösszeg, azt pedig elosztjuk, majd kivetítjük ide, hogy mindenki elmondhassa a véleményét. Különösebb nagy dolgot nem javaslok az idei évre, nagy önrészeink vannak, elindult a munkálat a tornateremnél, el fog indulni a gázhálózat kiépítése, ha ki tudjuk írni a szolgáltatót is és meglesz, legkésőbb június végéig a szerződést meg kell kötni. Ezt végig kell csinálni, itt is 3 millió lej az önrész, valószínűleg nem kell az egész, nem hiszem, hogy ebben az évben meg tud lenni az egész, de legalább fele kell. Ami nagyon fontos, hogy legyen előiráyozva a hótalanításra a gépvásárlásra összeg, most is aktuális. Valamennyit homokozunk, de szinte nem is látszik, nem tudunk mit kezdeni vele.

**Mihálydeák Ervin:** Sózni nem engedik?

**Egyed József:** Engedik, csak nem tudjuk hogyan oldjuk meg. Gondolkodtunk valamilyen kisebb hótalanítási eszközön, amin rajta van a sószóró, elől pedig lapát, hogy könnyen mozogjon és közbe szórjon. Lehet kapni használtan már 10.000 euró körül, de egy 20.000 eurót legalább rá kell szánni, hogy működőképes, jó legyen. Valahogy meg kell oldani, tavaly egy hetet sózattunk a Multiplanddal és 40.000 lejt fizettünk. Tavaly kötöttünk szerződést, ajánlatot 400.000 lejre kaptam, az idén nem kötöttünk, ha a szolgáltatást kiadom egy év alatt kifizetjük ennek a gépnek az árát. Viszont mindenképp megoldást kell erre találni mert vannak helyek, ahol nagyon veszélyes az út.

A tekerőpataki Önkéntes Tűzoltók kérték, hogy nézzük meg a szertárat, fel kellene újítani. A templom környékén nincsenek wc-k, az épület alsó részén, ahol gyűlésterem szokott lenni, oda kellene legalább 4 wc, bármilyen rendezvény van legyen rendben, a másik felét ugyan így kellene megcsinálni, lehetne ott tartani eszközöket. A felső szintre pedig gyűléstermet lehetne létrehozni. Viszont az épület felújítását a padlótól kellene kezdeni, az alap sem túl jó. Ha meg tudjuk győzni a Megyei Tanácsot, hogy ebbe szálljon bele ő is, és a pénzt, amit szán a községnek arra adja célzottan, akkor kezdhetünk valamit. Mi annyit tudunk a költségvetésbe, hogy létrehozzuk, mint beruházást, ahova teszünk 40-50.000 lejt ahhoz, hogy elinduljon, műemlék zónában van, komolyabb tervező kell, nem lesz egyszerű a dolog. Ahogy én ránéztem legalább egy 100.000 eurós munka, amit ott akarnak csinálni. Az idén ezt megcsinálni nem, de elkezdeni el tudjuk, legalább a terveket meg tudjuk csinálni és pénzt gyűjteni mellé. Ha mást meg tudunk oldani a Megyei Tanácstól erre a célra kapunk valamennyi pénzt, közbe, ha még valami bejön tudunk mellé tenni. Lehet az idén csak a terveket tudjuk, de valamit kell kezdjünk vele mert nagyok a gondok ott.

**Gál Katalin:** Van érvényes vezetése?

**Egyed József:** Igen, Blénesi Leventéék vannak. Érdemes volna valamit kezdeni, lebontani nem lehet, de ha felújításnak kezdünk, akkor mindennek neki kell fogni.

**Bálint Attila:** Más területen nem lehet? A garázs, ahol van?

**Egyed József:** Más terület nincs, a garázs, ahol van ott nem igazán van hely. Mi azt kell csináljuk, amit a tekerőpatakiak akarnak, nekik ezt kell, hogy az épületet újítsuk fel, mást nem fognak elfogadni. Kell keressünk egy tervezőt, tanulmányokat kell készítenünk.

Kilyénfalván kértek padokat a Közbirtokosság székháza elé, festést kértek, kitakarítják most a kazánt, mert nem égett a tűz. Zászlótartót szeretnének, azt is meg fogjuk oldani, nem tudom valakinek fényképe van-e, hogy lássuk milyen volt. Megpróbáljuk az emlékműre visszatenni a gömböket, visszabetonozzuk. A parkba is szántunk padokat, 6-7 darabot azokból viszünk a közbirtokosság elé és szemeteseket is, olyanokat, amiket be tudunk önteni, hogy ne tudják hordozni. Fel fogjuk kicsit nyesni a parkot, hogy jobban átlátható legyen. A focipályával nem tudom, hogy mit lehetne kezdeni.

**Gál Katalin:** Egy kamerára mindenképp szükség lenne, sokan jönnek más falvakból, jó volna megfigyelni mi zajlik.

**Egyed József:** Itt az elsődleges probléma, hogy a szomszédba rúgják át a labdát és ez zavarja a szomszédokat. Hálót nem lehet tenni, oldalt már meg volt emelve, ennél fentebb nem igazán lehet emelni. Azt kérem, hogy gondolkodjunk el ezt hogyan lehetne megoldani. Kamerát azt tudunk tenni, de ezt a problémát az nem oldja meg.

**Gál Katalin:** A kamerát nem ezért javasoltam, közterületen van, a szomszédoknak ez személyes sérelem, ezt mi nem tudjuk megoldani, a kamerákra azért lenne szükség, mert sokszor agresszió történik, ha lemennek a tekerőiek, a kilyénfalvi gyerekek mennek haza, mert másképp baj lesz, ez nem megoldás.

**Egyed József:** A kapu zárva van, focizni nem tudnak.

**Gál Katalin:** A kapu folyamatosan nyitva van, nem felügyelik.

**Bálint Attila:** Az út felől a háló is ki van szakadva. A játszótéren is szükség lenne az eszközök felújítására.

**Gál Katalin:** Ezért is volna jó a kamera, hogy észre vennénk a rongálásokat, a felelősöket meg lehetne találni és ki lehetne fizettetni, ha nem ellenőrizzük nem fog megoldódni.

**Egyed József:** Kamerát tudunk felszerelni, ettől sajnos sokat nem fog változni, a közbiztonsági szempontból ezt kezelni fogjuk, azt kell átbeszéljük, hogy milyen eszközöket kellene odatennünk. Tekerőpatakon bárhová tettük nem volt jó sehol. Kilyénfalván a játszótéri eszközöket ki kell cserélni, a jelenlegiek el vannak használva. Itt Újfaluban a központon is jó lenne kicserélni.

**Szabó Ágoston Attila:** Szó volt arról is, hogy tennének erőgépeket köztérre.

**Gál Katalin:** Az szerintem is jó lenne energiát levezetni. Van még Kilyénfalván egy olyan kérésünk, hogy a kultúrház függönyeit szeretnénk kicserélni, ha még bele férne.

**Egyed József:** Összegyűjtjük, amik vannak és megnézzük mi fér bele.

**Szabó Ágoston Attila:** A fehérpataki közterületnek nem lehetne valamilyen funkciót adni, hogy ne legyen olyan rendezetlen?

**Egyed József:** Rég kezdtük el, hogy oda vitettünk anyagot a bányából, hogy töltsük fel, ez nem volt teljesen befejezve, el kellene jutnunk a másik feléig, volt egy hölgy, aki feljelentett a Prefektúrán, a víz miatt, ki is jött a Környezetvédelem, azután abbahagytuk. Ötleteket lehet adni, hogy mit kezdjünk vele.

**Szabó Ágoston Attila:** Kisebb parkot lehetne létrehozni.

**Sajgó Rita:** Az a gond, hogy pont a kanyarban van.

**Egyed József:** Parkosítani komolyabb pénzbe kerül, az jelenleg nem aktuális.

**Mihálydeák Ervin:** Lehetne parkoló a kamionoknak.

**Egyed József:** Jelenleg is használhatnák már arra.

**Sajgó Rita:** Ki lehetne takarítani a helyet.

**Egyed József:** Takaríttatást és a hely rendbe szedését meg lehetne oldani. Lehet gondolkodni és jönni még ötletekkel.

**Sajgó Rita:** Szó volt még a buszmegállóról, de említették, hogy nem megy hátra?

**Egyed József:** Nem megy, leküldték a listát, de Marosfalva nincs benne.

**Sajgó Rita:** A járdaprogram milyen fázisban van?

**Egyed József:** Közbeszerzés alatt van.

**Sajgó Rita:** Össze tudjuk egyeztetni a gázzal?

**Egyed József:** Össze fogjuk egyeztetni, az idén, ha a licit meglesz nyárig, akkor megkérjük, hogy ne fogjanak neki, úgy gondolom tetemes dolgot úgysem tudnak elvégezni, nem az lesz a célja a Megyei Tanácsnak, hogy a helyszínen dolgozzanak, hanem hogy elinduljon a szerződés, meglegyen a kivitelező.

**Sajgó Rita:** Kaptunk valamilyen pénzbeli ígéretet a Megyei Tanácstól?

**Egyed József:** Nem is kértünk, volt egy megbeszélés, viszont ott ilyesmiről nem volt szó, úgy látom azokot támogatják könnyebben, amik valamilyen célt szolgálnak, ilyen volt például a műjégpálya vagy a tekerőpataki víztartály, úgy gondolom akár a tekerőpataki tűzoltószertárral kezdhetnénk valamit. Lássuk, hogy a költségvetés mit fog kiadni, ha hiány lesz, akkor tárgytalan.

**Bálint Attila:** Az erdei utak javításával mi fog történni?

**Egyed József:** Amint elosztjuk a költségvetést, aszerint javítunk, amennyi pénzünk lesz erre a célra. Tavaly az volt a gond, hogy nem érkezett be pénz. Több út tervben volt, de sajnos csak kisebb javításokat tudtunk eszközölni. Amennyi pénzünk lesz azt fel fogjuk használni, az Erdőlő útja is nagyon kigödrösödött, ugyan ez van a hevederi úttal is.

**Sajgó Rita:** Mivel több napirendi pont nincs, ezennel az ülést berekesztem.

**Ülésvezető elnök Jegyző**

**Sajgó Rita Kovács Ileana Éva**